RT ลุ้นคว้างานอุโมงค์ภาคเหนือ จับตาปี 65 ตุนแบ็คล็อคเฉียด 9 พันลบ.!
RT ตุนแบ็คล็อค 5.2 พันลบ.ทยอยรับรู้รายได้ถึงปี 67 ลุ้นคว้างานอุโมงค์ภาคเหนือ คาดรู้ผลภายในครึ่งแรกปี 65 เผยปลายปีเดินหน้าลุยโรงไฟฟ้าลาว จับตาปีนี้สะสมแบ็คล็อคเฉียด 9 พันลบ.!
RT ลุ้นคว้างานอุโมงค์ภาคเหนือ คาดรู้ผลภายในครึ่งแรกปี 65 จับตาปีนี้ตุนแบ็คล็อคเฉียด 9 พันลบ.!
3 มี.ค. 2565

นายชวลิต ถนอมถิ่น ประธานเจ้าหน้าที่บริหาร บริษัท ไร้ท์ทันเน็ลลิ่ง จำกัด (มหาชน) หรือ RT เปิดเผยผ่านรายการ “ข่าวหุ้น” ออกอากาศทางช่อง 9 MCOT HD หมายเลข 30 เมื่อวันที่ 23 ก.พ.2565 มีประเด็นสำคัญดังนี้
ปัจจัยที่ส่งผลให้ผลการดำเนินงานในช่วงปี 2564 ปรับตัวลดลง
ในช่วง 2 ปีที่ผ่านมาเกิดการระบาดของเชื้อไวรัสโควิด-19 ซึ่งมียอดผู้ติดเชื้อเป็นจำนวนมาก และรัฐบาลสั่งปิดแคมป์งานก่อสร้าง เพื่อสกัดการแพร่ระบาด ส่งผลให้การดำเนินงานไม่เป็นไปตามแผนที่วางไว้ ทำให้บริษัทฯ มีรายได้ลดลงตามไปด้วย ขณะที่ค่าใช้จ่ายก็ปรับตัวขึ้น เนื่องมาจากการดูแลรักษาสุขภาพพนักงาน
แนวโน้มสถานการณ์ในปี 2565 เป็นอย่างไร
ในปี 2565 บริษัทฯ ยังคงต้องจับตาสถานการณ์แพร่ระบาดยังไม่มีทีท่าว่าจะลดน้อยลง รวมทั้งราคาวัสดุที่เพิ่มขึ้น เนื่องจากสถานการณ์ความขัดแย้งระหว่างรัสเซียและยูเครนอย่างใกล้ชิด อย่างไรก็ตามมองว่าในปี 2565 จะมีโอกาสได้รับงานใหม่เพิ่มเติมเข้ามามากกว่าในช่วงปี 2564
มูลค่างานในมือ (Backlog) ปัจจุบัน
ปัจจุบันบริษัทฯ มีมูลค่างานในมือ (Backlog) รวมประมาณ 5,200 ล้านบาท ซึ่งจะทยอยรับรายได้จนถึงปี 2567 ขณะเดียวกันบริษัทฯ ได้ดำเนินการยื่นเสนอราคาและอยู่ระหว่างการเจรจารับงานอุโมงค์ภาคเหนือของการรถไฟ โดยมีสัญญาโครงการใหญ่ประมาณ 3 โครงการ ซึ่งคาดว่าจะมีความชัดเจนภายในครึ่งปีแรกปี 2565 นอกจากนี้ในช่วงปลายปี 2565 บริษัทฯ มีโอกาสในการเข้ารับงานโรงไฟฟ้าพลังงานน้ำในสาธารณรัฐประชาธิปไตยประชาชนลาว ซึ่งขณะนี้อยู่ระหว่างการเจรจากับผู้รับเหมาหลัก คาดว่าจะมีความชัดเจนในช่วงปลายปี 2565 ทั้งนี้หากเป็นไปตามแผนการดำเนินงานที่วางไว้ คาดว่าสิ้นปี 2565 บริษัทฯ จะมี Backlog เพิ่มเป็นประมาณ 8,800 ล้านบาท คาดจะสามารถรับรู้รายได้ปีนี้ประมาณ